## Obvezatne upute broj VM I - redoslijed izbornih radnji i tijek rokova

### NN 56/2011 (20.5.2011.), Obvezatne upute broj VM I - redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

1241

Na temelju članka 30. i članka 65. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44)05 – pročišćeni tekst i 109)07 – dalje: Zakon) Državno izborno povjerenstvo Republike Hrvatske donosi

OBVEZATNE UPUTE BROJ VM I

REDOSLIJED IZBORNIH RADNJI I TIJEK ROKOVA

1. Vlada Republike Hrvatske 19. svibnja 2011. godine donijela je:

– Odluku o raspisivanju izbora za članove vijeća nacionalnih manjina u jedinicama lokalne i područne (regionalne) samouprave i

– Odluku o raspisivanju izbora za predstavnike nacionalnih manjina u jedinicama lokalne i područne (regionalne) samouprave,

koje su stupile na snagu danom objave u »Narodnim novinama« broj 56/11. od 20. svibnja 2011. godine.

Izbori će se održati u nedjelju 10. srpnja 2011.

2. Rokovi teku od

21. svibnja 2011. od 00:00 sati.

3. Prijedlozi lista kandidata za članove vijeća i predstavnike nacionalnih manjina moraju biti zaprimljeni (prispjeti) nadležnom izbornom povjerenstvu najkasnije u roku 12 dana od dana raspisivanja izbora, dakle

1. lipnja 2011. do 24:00 sata

(članak 18. stavak 1. Zakona).

4. Nadležno izborno povjerenstvo će sastaviti i u javnim glasilima objaviti sve pravovaljano predložene liste kandidata za članove vijeća i predstavnike nacionalnih manjina, navodeći tko su predlagatelji, kao i izbornu listu, najkasnije u roku 48 sati od isteka roka propisanog za postupak kandidiranja i podnošenja prijedloga, dakle

3. lipnja 2011. do 24:00 sata

(članak 20. Zakona).

Na izbornu listu unose se svi valjano predloženi kandidati prema abecednom redu prezimena.

(članak 63. stavak 2. Zakona).

5. Izborna promidžba počinje od dana objave izborne liste s imenima kandidata za članove vijeća i predstavnike nacionalnih manjina i traje zaključno do 24 sata prije dana održavanja izbora, dakle od

4. lipnja 2011. od 00:00 sati do

8. srpnja 2011. do 24:00 sata.

(članak 22. stavak 2. Zakona).

6. Na dan koji prethodi danu održavanju izbora i na dan održavanja izbora do zatvaranja birališta u 19 sati, zabranjena je svaka izborna promidžba i svako objavljivanje privremenih rezultata ili njihovih procjena, dakle od

9. srpnja 2011. od 00:00 sati do

10. srpnja 2011. do 19:00 sati.

(članak 24. Zakona).

7. Nadležno izborno povjerenstvo mora imenovati članove i zamjenike članova biračkih odbora najkasnije 5 dana prije dana održavanja izbora za članove vijeća i predstavnike nacionalnih manjina, dakle

4. srpnja 2011. do 24:00 sata

(članak 36. stavak 6. Zakona).

8. Nadležno izborno povjerenstvo objaviti će koja su biračka mjesta određena, s naznakom koji birači imaju pravo glasovati na pojedinom mjestu, najkasnije 8 dana prije dana održavanja izbora, dakle

1. srpnja 2011. do 24:00 sata

(članak 37. stavak 2. Zakona).

9. Glasovanje traje neprekidno dana

10. srpnja 2011. od 7:00 do 19:00 sati.

Biračko mjesto se zatvara u 19:00 sati. Biračima koji su se zatekli na biračkom mjestu u 19:00 sati omogućit će se glasovanje i nakon 19:00 sati.

(članak 43. stavak 1. i 2. Zakona).

10. Birački odbor mora dostaviti zapisnik o svom radu s ostalim izbornim materijalom nadležnom izbornom povjerenstvu najkasnije u roku 12 sati od zatvaranja birališta, dakle

11. srpnja 2011. do 7:00 sati

(članak 49. Zakona).

11. Nadležno izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja birališta, dakle

11. srpnja 2011. do 19:00 sati

(članak 50. stavak 1. Zakona).

12. Kad nadležno izborno povjerenstvo utvrdi rezultate glasovanja odmah će objaviti rezultate izbora sukladno zapisniku o radu izbornog povjerenstva.

(članak 53. Zakona).

13. Zaštita izbornog prava ostvaruje se u skladu s odredbama članka 55. do članka 62. Zakona.

14. Ove Obvezatne upute objavit će se u »Narodnim novinama« a stupaju na snagu danom objave.

Klasa: 013-07/11-02/01

Urbroj: 507-11-01

Zagreb, 19. svibnja 2011.

Predsjednik
Branko Hrvatin, dipl. iur., v. r.

Ostalo, NN 56/2011-1241